Veiledning: skriveprosessen

*(hentet fra www.sokogskriv.no)*

Det er flere måter å starte en skriveprosess på, men det er viktig å utarbeide en foreløpig problemstilling nokså tidlig. Noen er så heldige at de vet akkurat hva de vil undersøke før de begynner. De fleste må tenke, gjøre litteratursøk og lese en del før de formulerer problemstillingen sin, og mange må justere den underveis.

En tilnærmingsmåte er å ta **utgangspunkt i et felt eller tema du er interessert i**, og gradvis jobbe fram en spesifikk problemstilling. Når du orienterer deg i emnet, blir du gradvis i stand til å stille mer presise spørsmål. Kanskje dukker det opp nye spørsmål og vinklinger du ikke hadde tenkt på. Tenk og kjenn etter: Hva interesserer deg? Hva engasjerer deg mest?

**Hvordan velge problemstilling?**

En godt definert problemstilling er nyttig for å sjekke hva slags informasjon som er relevant i en oppgave. Først og fremst er en godt formulert problemstilling et hjelpemiddel til å avgrense oppgaven og å finne riktig informasjon. Hovedregelen er at du skal ha bare én problemstilling, og den bør være mest mulig **avgrenset, presis, tydelig og spisset**. Velg en problemstilling som har et klart språk, et klart formål og som det er enkelt å knytte metoden i pensum opp mot. Det er ofte lurt å velge en problemstilling **formulert som et spørsmål**, slik at man har noe å «svare på» gjennom oppgaven.

*Foreslåtte problemstillinger:*1.    Variasjon I ulike former av muntlig aktivitet for å skape muntlige fardigheter i fremmedsprak., 2.    Bruk av autentisk audio-visual resurser for å skape muntlige fardigheter i fremmedsprak.3.    Variasjon I lytte og lesestrategier for å skape reseptive fardigheter i fremmedsprak.

**Eksempler på problemstillinger med en klarere formulering:**

* Hvordan kan utradisjonell formidling og digitale ressurser øke elevenes engasjement i fremmedspråksundervisningen?
* Hvordan kan bruk av audiovisuelle ressurser bidra til å forbedre muntlige ferdigheter blant elevene i fremmedspråk?
* Hvilke formidlingsstrategier kan bidra til å skape reseptive ferdigheter i fremmedspråksundervisningen?   
    
  (det er lurt å unngå for mange fremmedord i problemstillingen)

**Hvordan komme i gang med skrivingen?**

*Det er (minst) to strategier for å strukturere en tekst:*

**Tekst før struktur**

* Skriv ned alt du vet om emnet
* Les gjennom det du har skrevet, og ordne teksten i avsnitt ved hjelp av stikkord
* Ut fra dette strukturerer du teksten

**Struktur før tekst**

* Her lager du en disposisjon før du går i gang med å skrive
* Så fyller du inn tekst i disposisjonen, punkt for punkt
* Disposisjonen justeres underveis

**Innledning er ofte et godt sted å starte. Hvordan komme i gang med innledningen?**

«Vi hadde ikke så mange observasjonstimer, siden vi begynte a undervise tidlig. Mens i de fa observasjonstimene vi har observert at de samme elevene deltok i timen,og de andre elever var passsive.Vi undervist i forskjelig trinner og notert at de passive elevene deltok og var glad i leker, gruparbeider, videoer. Etter undervisningen be vi elevene til a skrive hva de likte og de ikke likte. Mange av dem likte de variasjoner med leker, video. vi tror at de mangler muntlige aktiviteter, autentiske situasjoner.»

Eksempel:   
1. start innledningen med et sentralt kompetansemål, og pek på hvordan observasjonene svarte til dette kompetansemålet  
2. begrunn valg av temaet du skal skrive om, og presenter problemstillingen  
3. gi en kort disposisjon for hvordan oppgaven skal bygges opp

*Eksempel:*

Et sentralt kompetansemål for fremmedspråksundervisning er at elevene skal utvikle en evne til å «presentere ulike emner muntlig og gi uttrykk for egne meninger og følelser».[[1]](#footnote-1) Utviklingen av muntlige ferdigheter er derfor et viktig mål for elevene da de skal lære fremmedspråk, men praksisobervasjoner har vist at den muntlige deltakelsen i timene oppfattes som vanskelig for svært mange elever ved bruk av tradisjonelle formidlingsmetoder. Tilbakemeldinger fra elever tyder på at økt variasjon i undervisningen, særlig med bruk av utradisjonell formidling og digitale ressurser, kan fremme elevenes muntlige kompetanse. Med utgangspunkt i dette, er problemstillingen for oppgaven: ….. Det vil først gjøres rede for … videre vil det drøftes hvorvidt … avslutningsvis vil det …

1. http://www.udir.no/kl06/FSP1-01/Kompetansemaal/?id=&arst=1858830315&kmsn=-733456800&epslanguage=no [↑](#footnote-ref-1)